पाएं अपने शहर की ताज़ा ख़बरें और फ्री ई-पेपरडाउनलोड करें
जिले में ऑक्सीजन और अस्पतालों में बेड की बिगड़ी हुई स्थिति को लेकर एक बार फिर भारतीय जनता पार्टी के जिलाध्यक्ष अजय बंसल के भाई राजेंद्र बंसल सरकार के खिलाफ मुखर हुए हैं। इस बार अपने सोशल मीडिया एकाउंट के जरिए पोस्ट डालकर सरकार को बिगड़ते हालातों के लिए कोसा है।
वैश्य संस्था, लाइंस क्लब और आईडीसी एसोसिएशन के प्रधान रहे राजेंद्र बंसल का कहना है कि जिले में ऑक्सीजन और वेंटिलेटर बेड के लिए काफी मारामारी मची हुई है। उनके पास रोजाना 25 से ज्यादा कॉल अपने जानकारों व सगे-संबंधियों की आती है, लेकिन वे किसी की भी मदद नहीं कर पाते हैं।
डीसी के अलावा अपने भाई भाजपा जिलाध्यक्ष अजय बंसल को भी इस बारे में अवगत करवा चुके हैं कि वे सुविधाओं को बढ़ाएं, ताकि आमजन को ज्यादा से ज्यादा स्वास्थ्य लाभ मिल सके, लेकिन सब सिस्टम के सामने फेल हो चुके हैं। रात साढ़े 11 बजे पोस्ट डालने के दो घंटे के बाद ही 183 लोग इसे लाइक कर चुके थे।
ये किया पोस्ट : हरियाणा सरकार की ओर से ऑक्सीजन और वेंटिलेटर का कोई प्रबंध नहीं किया गया है। भाजपा के सभी जिला प्रधान और पदाधिकारी हरियाणा की जनता की मदद करने में असहाय हैं। सिर्फ मायूसी हाथ लगती है। यहां तक कि ये हरियाणा के किसी भी अस्पताल में एक बेड तक नहीं दिलवा सकते हैं। सबकुछ राम भरोसे हैं। लोग मर रहे हैं और चिल्ला रहे हैं, और कोई नियंत्रण नहीं है। हो सकता है कि हरियाणा और भारत सरकार मुझे ऐसा बोलने पर राष्ट्रद्राेही भी घोषित कर दे। हम 1975 में इमरजेंसी के समय नहीं डरें। अब सही बात जरूर कहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn